কিরিবাসের ভূগোল
কিরিবাস একটি দ্বীপরাষ্ট্র। প্রশান্ত মহাসাগরে উত্তর, দক্ষিণ, পূর্ব, পশ্চিম --- চার গোলার্ধে অবস্থিত ৩২টি প্রবাল অ্যাটল ও ১টি দ্বীপ নিয়ে এই দ্বীপরাষ্ট্রটি গঠিত। প্রশান্ত মহাসাগরের যে অংশ জুড়ে এগুলি অবস্থিত, তার আয়তন মহাদেশীয় যুক্তরাষ্ট্রের চেয়েও বেশি। দ্বীপগুলি তিনটি প্রধান দলে বিভক্ত: গিলবার্ট দ্বীপপুঞ্জ, ফিনিক্স দ্বীপপুঞ্জ ও লাইন দ্বীপপুঞ্জ। ১৯৯৫ সালে আন্তর্জাতিক তারিখ রেখাকে সরানো হয় যাতে কিরিবাসের সর্বত্র একই দিন হয়।
ক্যারিবীয় সাগর
সমগ্র ক্যারিবীয় সাগর, ওয়েস্ট ইন্ডিজ অনেক দ্বীপপুঞ্জ এবং সন্নিহিত উপকূল সহ সমগ্র এলাকা সম্মিলিতভাবে ক্যারিবিয়ান হিসাবে পরিচিত। ক্যারিবীয় সাগর সবচেয়ে বড় সাগরগুলোর মধ্যে একটি যার মোট আয়তন ২৭,৫৪,০০০ বর্গ কিলোমিটার (১০, ৬৩,০০০ বর্গ মাইল)।